Danaw Venado

Ti Danaw Venado ket ti maysa nga endorheiko a danaw a mabirukan iti sakaanan ti Bantay Apo iti probinsia ti Amianan a Cotabato, Mindanao, Filipinas. Daytoy ti maikadua a kangatuan a danaw iti pagilian kalapsan ti Danaw Bulalacao iti Bantay Tabayoc idiay Benguet, a mabirukan kadagiti nagsasabtan ti 7°00′8″N 125°16′10″E, iti maysa a nakarkulo nga elebasion ti rabaw iti 7,200 a kadapan (2,194 m iti ngato ti pantar ti baybay). Ti danaw ket pakanen dagiti lokal nga ayus ken awan ti pagruaran manipud iti danaw. Kadawyan a makapukaw ti danaw iti pagkatlo iti kadakkelana iti las-ud dagiti namaga a bulan gapu ti ebaporasion.

Nagtaud ti nagan ti danaw manipud iti Espaniol a balikas iti venado, "ugsa," gapu ti kasla sukog ti ugsa ti danaw. Nupay kasta, dagiti tattao nga agtataeng iti lugar ket tinawtawaganda ti danaw iti Linaw, ti Cebuano a balikas para iti "nalitnaw", gapu iti aglitnaw-kristal a replekto ti pantok ti Bantay Apo. Namatmati dagiti lokal a tribu a ti danaw ket naenkantado, ken tinataengan dagiti espiritu.

Ti kaarrubayan ti danaw ket popular a kas pagkampingan para kadagiti agkalkalay-at itibantay a mapmapan wenno bumabbaba manipud iti pantok ti Bantay Apo, ti kangatuan a bantay iti Filipinas. Idi 2007, ti maysa a Filipino a kumalkalay-at iti bantay a nagpababa manipud iti pantok ket nalmes iti danaw.

 Dagiti nagibasaran 

 Dagiti akinruar a silpo 
 Heograpiko a datos a mainaig iti Danaw Venado iti OpenStreetMap

Venado